text: Ribe-Esbjerg lammetævet af Skjern
  19 december 2016 kl. 21.44
  Med 8-0 til Skjern efter blot ti minutters spil var den håndboldkamp afgjort for Ribe-Esbjerg. Et rungende nederlag for fjerde gang i streg.
  Kampen, som Ribe-Esbjerg spillede på udebane mod Skjern, var nok en af de kampe, de færreste spillere, trænere eller fans har lyst til at huske.
  Otte mål i de første ti minutter - og så var den sejr hjemme til Skjern. Kampen endte 34-26 til Skjern.
  Den næste kamp spilles den 23. december på hjemmebane og mod Team Tvis Holstebro. Og så er der vinterpause, hvor Ribe-Esbjerg først skal på banen igen til februar 2017.
  Ribe-Esbjerg ligger nu på en 11. plads i håndboldligaen.
  